ભારતભરમાં સૌથી ધનાઢ્ય એવા નિઝામ સ્ટેટના ખારા કોન્ટ્રાક્ટર એવા માધાપરના નથુ લાલજી સોલંકી (જન્મ સને.1887-માધાપર) એ 24 વર્ષની કારકિર્દીમાં રેલ્વેનાં પોણા બે કરોડ, તથા બિલ્ડીંગ બાંધકામ ચાર કરોડથી પણ વધુ એમ પોણા છ કરોડનાં કામો એ જમાનામાં કરી સારી નામના મેળવી તેઓ ડેક્કનના હીરા તરીકે પ્રખ્યાત થયેલ. ઇ.સ.1914થી નિઝામ સ્ટેટમાં કામ કરેલ. સિકન્દરાબાદ ખાતે રહેતા હતા. એ સમય કરોડની કિંમત આજથી અનેક ઘણી હતી.